કોંગ્રેસના રાષ્ટ્રીય ઉપાધ્યક્ષ રાહુલ ગાંધી ગુજરાતની મુલાકાતે છે ત્યારે દક્ષિણ ગુજરાતની મુલાકાત દરમિયાન વાપીમાં અચાનક સાદી હોટલ માં જમવાનું નક્કી કર્યું હતું. જ્યાં તેમને આપવામાં આવતી સુરક્ષા ને લઈને મોટો પ્રશ્ન ઉભો થાય તેમ હોવા છતાં પણ તેમણે લોકો વચ્ચે જઈ ને ડીનર કરવાનું નકકી કર્યું હતું. જ્યાં તેમને ગુજરાતી કઢી ખીચડી અને અન્ય ગુજરાતી ભોજનનો સ્વાદ માણ્યો હતો. તેમની સાથે રાજ્યસભાના સાંસદ અહેમદ પટેલ, ગુજરાત કોંગ્રેસના અધ્યક્ષ ભરતસિંહ સોલંકી, અર્જુનભાઇ મોઢવાડીયા, શક્તિસિંહ ગોહિલ તેમજ ગુજરાત કોંગ્રેસના પ્રભારી અશોક ગેહલોતે પણ ભોજન લીધું હતું.